**A Szent László Völgye Többcélú Kistérségi Társulás …/2017. (…) határozatának 1. melléklete:**

**Szent László Völgye Többcélú Kistérségi Társulás**

**2016. évi ellenőrzési jelentése**

Iktatószám:

**Készítette:**

**Dr. Batka Brigitta**

**Belső ellenőr**

**(Belső ellenőri regisztrációs szám: 5113657)**

**Vezetői összefoglaló**

**1. A belső ellenőrzési tevékenység általános bemutatása**

1. A belső ellenőrzés fogalma, célja

A Bkr. 2. § *b)* pontja alapján a belső ellenőrzés független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje. Az ellenőrzött szervezet céljai elérése érdekében a belső ellenőrzés rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási és belső kontrollrendszerének eredményességét, gazdaságosságát és hatékonyságát.

1. Belső ellenőrzési tevékenységre vonatkozó standardok, előírások

A belső ellenőr tevékenységét a vonatkozó jogszabályok, a nemzetközi és a magyarországi államháztartási belső ellenőrzési standardok, az államháztartásért felelős miniszter által közzétett módszertani útmutatók, valamint a vonatkozó szervezeti belső szabályzatok alapján, a belső ellenőrzési vezető által kidolgozott és a költségvetési szervek vezetői által jóváhagyott belső ellenőrzési kézikönyv szerint végezte 2016. évi belső ellenőrzési tevékenységét.

1. Belső ellenőrre vonatkozó etikai kódex

A Bkr. 17. § (3) bekezdése alapján a belső ellenőr a 2016. évi belső ellenőrzési tevékenységét az államháztartásért felelős miniszter által kiadott etikai kódex figyelembevételével végezte 2016. évben.

1. A belső ellenőrzés feladata

A belső ellenőrzés céljainak elérése érdekében – többek között – információkat gyűjtött és értékelt, elemzéseket készített, ajánlásokat tett és tanácsokat adott a költségvetési szerv vezetője számára a vizsgált folyamatokra vonatkozóan, valamint a tudomására jutott jelentős kockázati kitettségről, eseményről, kontrollhiányosságról a költségvetési szerv vezetőjét azonnal tájékoztatta 2014. évben.

A 2016. évi belső ellenőrzési tevékenység lefedte a Tárulás és a társult települések teljes belső ellenőrzési tevékenységét.

**2. Az éves ellenőrzési jelentés összeállításának általános ismertetése**

Az államháztartásról szóló 2011. évi CXCV. Törvény, valamint a költségvetési szervek belső kontrollrendszeréről és belső ellenőrzéséről szóló Korm. rendelet előírásainak megfelelően a belső ellenőrzést elvégezte a társulásnál 2016. évben végzett ellenőrzések tapasztalatairól szóló éves ellenőrzési jelentést.

Az éves ellenőrzési jelentés tartalma a Korm. rendelet előírásainak figyelembe vételével került összeállításra.

48. § Az államháztartásért felelős miniszter által közzétett módszertani útmutató figyelembevételével elkészített **éves ellenőrzési jelentés**, illetve összefoglaló éves ellenőrzési jelentés az alábbiakat **tartalmazza:**

a) a belső ellenőrzés által végzett tevékenység bemutatása önértékelés alapján az alábbiak szerint:

aa) az éves ellenőrzési tervben foglalt feladatok teljesítésének értékelése;

ab) a bizonyosságot adó tevékenységet elősegítő és akadályozó tényezők bemutatása;

ac) a tanácsadó tevékenység bemutatása;

b) a belső kontrollrendszer működésének értékelése ellenőrzési tapasztalatok alapján az alábbiak szerint:

ba) a belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok;

bb) a belső kontrollrendszer öt elemének értékelése;

c) az intézkedési tervek megvalósítása.

49. § (1) **Az éves ellenőrzési jelentés elkészítéséért a belső ellenőrzési vezető felelős, amelyet jóváhagyásra megküld a költségvetési szerv vezetőjének.**

(2) A költségvetési szerv vezetője az éves ellenőrzési jelentést megküldi a fejezetet irányító költségvetési szerv belső ellenőrzési vezetője részére a tárgyévet követő év február 15-ig.

(3) Helyi önkormányzati költségvetési szerv esetén a belső ellenőrzési vezető az éves ellenőrzési jelentést megküldi a jegyzőnek, többcélú kistérségi társulás felügyelete alá tartozó költségvetési szerv esetén a munkaszervezet vezetőjének a **tárgyévet követő év február 15-ig.**

(4) A fejezetet irányító szerv belső ellenőrzési vezetője kidolgozza, és a fejezetet irányító szerv vezetőjének jóváhagyását követően megküldi a tárgyévet követő év április 15-ig az államháztartásért felelős miniszternek az előző évre vonatkozó éves ellenőrzési jelentést, valamint a fejezethez tartozó költségvetési szervek éves ellenőrzési jelentései alapján összeállított összefoglaló éves ellenőrzési jelentést.

(5) A minisztérium belső ellenőrzési vezetője a jóváhagyott éves ellenőrzési jelentését a tárgyévet követő év április 15-ig megküldi a Kormányzati Ellenőrzési Hivatal elnökének.

 …

**56. §** (8) **Az éves ellenőrzési jelentést a társulás munkaszervezeti feladatát ellátó, vagy közös feladatellátás esetén a feladatellátást végző, intézményi társulás esetén az intézmény székhelye szerinti önkormányzat által kijelölt költségvetési szerv vezetője az egyes önkormányzatok zárszámadásának határidejére, de legkésőbb március 20-ig az érintett jegyző részére megküldi, hogy azt a polgármester a zárszámadással egyidejűleg a képviselő-testület elé terjeszthesse.**

(9) **Az éves ellenőrzési jelentést önkormányzatonként, illetve a társulásra külön-külön kell készíteni.**

**Tartalomjegyzék**

I. A belső ellenőrzés által végzett tevékenység bemutatása 5.

I/1. Az éves ellenőrzési tervben foglalt feladatok teljesítésének értékelése 5.

I/2. A bizonyosságot adó tevékenységet elősegítő és akadályozó tényezők 10.

I/3. 2016. évi tanácsadási tevékenység bemutatása 10.

II. A belső kontrollrendszer működésének értékelése ellenőrzési tapasztalapok alapján 11.

II/1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok 11.

II/2. A belső kontrollrendszer öt elemének értékelése 11.

III. Intézkedési tervek megvalósítása 11.

**I. A belső ellenőrzés által végzett tevékenység bemutatása**

I/1. Az éves ellenőrzési tervben foglalt feladatok teljesítésének értékelése

a.) **A2016. évre vonatkozó éves ellenőrzési terv teljesítése**

A Társulás vonatkozásában a 2016. évi ellenőrzési terv ellenőrzési feladatot nem tartalmazott.

Az egyes települések vonatkozásában elvégzett ellenőrzéseket az alábbi táblázat tartalmazza:

**Baracska Község Önkormányzat vonatkozásában:**

|  |  |  |
| --- | --- | --- |
| **Tárgy** | **Cél** | **Módszer** |
| **Az ügyiratkezelésről, valamint az ügyiratkezeléssel összefüggésben kezelt adatok nyilvántartásáról és védelméről, a közérdekű adatok nyilvánosságáról szóló jogszabályok végrehajtásának ellenőrzése.** | **Célja:**az ügyiratkezelésről, valamint az ügyiratkezeléssel összefüggésben kezelt adatok nyilvántartásáról és védelméről, a közérdekű adatoknyilvánosságáról szóló jogszabályok végrehajtásának ellenőrzése, az önkormányzati hivatal iratkezelési szabályzatában foglaltak végrehajtásának ellenőrzése. | **Módszerei:**ügyiratkezelés folyamatának mintavétel szerű ellenőrzése, interjú készítés. |
| **Az Önkormányzat 2015. évi beszámolójának szabályszerűségi ellenőrzése** | **Célja**:annak megállapítása,hogy az Önkormányzat beszámolója a hatályos jogszabályi előírások szerint kelült-e összeállításra. | **Módszerei**: a MÁK felé és a Kt. felé leadott beszámolók tételes vizsgálata, egyeztetése. |
| **A 2015. évi vizsgálatok utóellenőrzése, melyek intézkedési terv - készítést igényeltek.** | **Célja:** annak értékelése, hogy a belső ellenőrzési jelentésben foglalt megállapításokra, javaslatokra elkészített intézkedési tervben foglalt konkrét (határidőkkel, felelősökkel megjelölt) intézkedések megvalósultak-e. | **Módszerei:** A készített intézkedési tervek, és az azok alapján megvalósított intézkedések tételes vizsgálata. |

**Gyúró Község Önkormányzat vonatkozásában:**

|  |  |  |
| --- | --- | --- |
| **Tárgy** | **Cél** | **Módszer** |
| **Az ügyiratkezelésről, valamint az ügyiratkezeléssel összefüggésben kezelt adatok nyilvántartásáról és védelméről, a közérdekű adatok nyilvánosságáról szóló jogszabályok végrehajtásának ellenőrzése.** | **Célja:**az ügyiratkezelésről, valamint az ügyiratkezeléssel összefüggésben kezelt adatok nyilvántartásáról és védelméről, a közérdekű adatoknyilvánosságáról szóló jogszabályok végrehajtásának ellenőrzése, az önkormányzati hivatal iratkezelési szabályzatában foglaltak végrehajtásának ellenőrzése. | **Módszerei:**ügyiratkezelés folyamatának mintavétel szerű ellenőrzése, interjú készítés. |
| **A szociális törvényből adódó települési önkormányzati és jegyzői feladatok ellátásnak ellenőrzése.** | **Célja**:a Szoc.tv.-ben meghatározott egyes juttatások elbírálása a jogszabályi előírásoknak megfelelően történik-e, a megalapozott döntéshez szükséges igazolások, nyilatkozatok a keletkezett ügyiratokban fellelhetőek-e, különös figyelmet fordítva a méltányossági jogkör gyakorlása során esetlegesen előforduló szabálytalanságokra. | **Módszerei**: adatbekérés, dokumentálás elemzés és interjúkészítés. |
| **A 2015. évi vizsgálatok utóellenőrzése, melyek intézkedési terv - készítést igényeltek.** | **Célja:** annak értékelése, hogy a belső ellenőrzési jelentésekben foglalt megállapításokra, javaslatokra elkészített intézkedési tervben foglalt konkrét (határidőkkel, felelősökkel megjelölt) intézkedések megvalósultak-e.**Időszak:**2015. év | **Módszerei:** A készített intézkedési tervek, és az azok alapján megvalósított intézkedések tételes vizsgálata. |

**Kajászó Község Önkormányzat vonatkozásában:**

|  |  |  |
| --- | --- | --- |
| **Tárgy** | **Cél** | **Módszer** |
| **Önkormányzati vagyongazdálkodás szabályszerűségének ellenőrzése.** | **Célja**: annak értékelése, hogy a vagyongazdálkodási tevékenység, annak szervezeti keretei szabályozottak-e, az önkormányzati vagyongazdálkodás törvényességét, szabályszerűségét biztosították-e a tervezés és a végrehajtás során, a vagyon értékének és összetételének változása jogszerű döntésekkel alátámasztott-e, valamint hasznosultak-e (amennyiben történtek) az önkormányzat vagyongazdálkodása szabályszerűségére vonatkozó külső (és belső) ellenőrzések megállapításai. | **Módszerei**: a vagyongazdálkodás szabályozottsága, és a vagyonnal való gazdálkodás valamennyi döntése, dokumentumának ellenőrzése. |
| **Az Önkormányzat pénztárához kapcsolódó pénzbeszedő helyek ellenőrzése** | **Célja**:A pénzbeszedő helyek működésének, működtetésének szabályszerűségi ellenőrzése. | **Módszerei**: a pénzbeszedési dokumentumok, elszámolási dokumentumok, nyilvántartások ellenőrzése. |
| **A 2015. évi vizsgálatok utóellenőrzése, melyek intézkedési terv - készítést igényeltek.** | **Célja:** annak értékelése, hogy a belső ellenőrzési jelentésekben foglalt megállapításokra, javaslatokra elkészített intézkedési tervben foglalt konkrét (határidőkkel, felelősökkel megjelölt) intézkedések megvalósultak-e. | **Módszerei:** A készített intézkedési tervek, és az azok alapján megvalósított intézkedések tételes vizsgálata. |

**Ráckeresztúr Község Önkormányzat vonatkozásában:**

|  |  |  |
| --- | --- | --- |
| **Tárgy** | **Cél** | **Módszer** |
| **Az Önkormányzati tulajdonú lakóépületek, lakások, nem lakás céljára szolgáló helyiségek bérbeadása szabályszerűségének ellenőrzése.** | **Célja:** az ellenőrzés célja annak értékelése, hogy az Önkormányzat a bérbeadása során a jogszabályi előírásoknak és a helyi szabályozásnak megfelelően jár el, a bérleti szerződéseket megkötik-e, az alkalmazott bérleti díjak megfelelnek-e az Önkormányzat Képviselő-testülete által hozott döntésnek, a kialakított számviteli és egyéb analitikus nyilvántartás megfelelő információt nyújt-e a vezetőség számára az esetleges intézkedések megtételéhez. | **Módszerei:** bérleti szerződések, nyilvántartások, testületei döntések, kifizetési bizonylatok mintavételes ellenőrzése, interjúkészítés. |
| **A havi adatszolgáltatás(ok) és főkönyvi kivonat, kiemelten a kötelezettségvállalások ellenőrzése.** | **Célja:** annak megállapítása, hogy a havi adatszolgáltatások és a főkönyvi kivonat egyezőségét megteremtették-e, kiemelt figyelemmel a kötelezettségvállalások vizsgálatára. | **Módszerei:** az aktuális főkönyvi kivonat, és az utolsó adatszolgáltatás értékelése. |
| **A Roma Nemzetiségi Önkormányzat működésének és gazdálkodásának ellenőrzése.** | **Célja:** annak értékelése, hogy a helyi nemzetiségi önkormányzat gazdálkodása megfelelt-e a jogszabályoknak és a gazdálkodási feladatok ellátása során a jogszabályi előírásoknak megfelelő volt-e a költségvetési, zárszámadási, pénzügyi-számviteli feladatok ellátása, illetve a támogatásokon belül a feladatalapú támogatás felhasználása, továbbá, hogy mindezek ellátását elősegítette-e a helyi nemzetiségi és a székhely helyi önkormányzat együttműködése. | **Módszerei:** adatbekérés, dokumentálás elemzés, interjúkészítés. |
| **A 2015. évi vizsgálatok utóellenőrzése, melyek intézkedési terv - készítést igényeltek.** | **Célja:** annak értékelése, hogy a belső ellenőrzési jelentésekben foglalt megállapításokra, javaslatokra elkészített intézkedési tervben foglalt konkrét (határidőkkel, felelősökkel megjelölt) intézkedések megvalósultak-e. | **Módszerei:** A készített intézkedési tervek, és az azok alapján megvalósított intézkedések tételes vizsgálata. |

Ráckeresztúr Község Önkormányzat 2016. évi belső ellenőrzési tervében 3 vizsgálati feladat szerepelt, melyből kettő elvégzésre került, továbbá az alábbi módosítások történtek.

A 253/2016. számú határozatával a Képviselő-testület döntött a Szent László Falugazdálkodási Nonprofit Kft. végelszámolással történő megszüntetéséről, így a társaság belső ellenőrzési vizsgálata okafogyottá vált.

A Kft. ellenőrzése helyett az Önkormányzat havi adatszolgáltatásának és főkönyvi kivonatának ellenőrzése elvégzését kérte a Hivatal vezetősége.

Lefolytatásra került továbbá 2016. évben a nemzetiségi önkormányzat gazdálkodásának, és működésének belső ellenőrzése is.

**Tordas Község Önkormányzat vonatkozásában:**

|  |  |  |
| --- | --- | --- |
| **Tárgy** | **Cél** | **Módszer** |
| **Az Önkormányzat 2015. évi beszámolójának szabályszerűségi ellenőrzése** | **Célja**:annak megállapítása,hogy az Önkormányzat beszámolója a hatályos jogszabályi előírások szerint kelült-e összeállításra. | **Módszerei**: a MÁK felé és a Kt. felé leadott beszámolók tételes vizsgálata, egyeztetése. |
| **Az önkormányzat és intézménye 2016. évi pénzügyi- számviteli szabályzatinak ellenőrzése.** | **Célja**:annak megállapítása, hogy az önkormányzat és intézménye 2016. évi pénzügyi- számviteli szabályzatai a hatályos jogszabályi előírásoknak megfelelnek-e, a helyi sajátosságokat tükrözik-e, továbbá azokon átvezették-e a jogszabályi és a helyi változásokat. | **Módszerei** adatbekérés, dokumentálás elemzés, interjúkészítés. |
| **A 2015. évi vizsgálatok utóellenőrzése, melyek intézkedési terv - készítést igényeltek.** | **Célja**: Annak értékelése, hogy a belső ellenőrzési jelentésekben foglalt megállapításokra, javaslatokra elkészített intézkedési tervben foglalt konkrét (határidőkkel, felelősökkel megjelölt) intézkedések megvalósultak-e. | **Módszerei**: A készített intézkedési tervek, és az azok alapján megvalósított intézkedések tételes vizsgálata. |

Tordas Község Önkormányzat 2016. évi belső ellenőrzési tervében 3 vizsgálati feladat szerepelt, melyből a belső kontrollrendszer ellenőrzése helyett a Polgármesteri Hivatal pénzügyi- számviteli szabályzatainak értékelése került elvégzésre.

**Vál Község Önkormányzat vonatkozásában:**

|  |  |  |
| --- | --- | --- |
| **Tárgy** | **Cél** | **Módszer** |
| **Az Önkormányzat belső kontrollrendszerének kialakítás és az egyes kontrolltevékenységek működésének szabályszerűségi ellenőrzése.** | **Célja**: annak értékelése volt, hogy az Önkormányzat a jogszabályi előírásoknak megfelelően alakította-e ki a belső kontrollrendszert; a gazdálkodás folyamatában kulcsszerepet betöltő teljesítésigazolás és a pénzügyi ellenjegyzés kontrolltevékenységeit megfelelően működtette-e.**Időszak**: 2016. év | **Módszerei**: adatbekérés, dokumentumelemzés, interjúkészítés. |
| **Az Önkormányzat 2015. évi beszámolójának szabályszerűségi ellenőrzése** | **Célja**:annak megállapítása,hogy az Önkormányzat beszámolója a hatályos jogszabályi előírások szerint kelült-e összeállításra.**Időszak:** 2015. év | **Módszerei**: a MÁK felé és a Kt. felé leadott beszámolók tételes vizsgálata, egyeztetése. |
| **A 2015. évi vizsgálatok utóellenőrzése, melyek intézkedési terv - készítést igényeltek.** | **Célja:** annak értékelése, hogy a belső ellenőrzési jelentésekben foglalt megállapításokra, javaslatokra elkészített intézkedési tervben foglalt konkrét (határidőkkel, felelősökkel megjelölt) intézkedések megvalósultak-e.**Időszak:**2015. év | **Módszerei:** A készített intézkedési tervek, és az azok alapján megvalósított intézkedések tételes vizsgálata. |

Vál Község Önkormányzat 2016. évi belső ellenőrzési tervében 3 vizsgálati feladat szerepelt, melyből a 2015. évi normatíva ellenőrzési vizsgálat helyett a vezetőséggel egyeztetve a 2016. évi belső kontrollrendszer működésének ellenőrzés került elvégzésre.

Soron kívüli, illetve egyéb - terven felüli ellenőrzésre nem került sor.

b.) **Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja kapcsán tett jelentések száma és rövid összefoglalása**

Az ellenőrzések során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja esetén a belső ellenőrzés a vezetésnek jelezi ezen észrevételeit.

I/2. A bizonyosságot adó tevékenységet elősegítő és akadályozó tényezők bemutatása

a.) **A belső ellenőrzési egység(ek) humánerőforrás-ellátottsága**

A TKT belső ellenőrzését külső megbízott belső ellenőr látta el 2016. évben. A belső ellenőrzés képzettsége (jogász) megfelel a Korm. rendeletben előírtaknak, továbbá 2011. június 1. napján teljesítette az ÁBPE továbbképzés I. szakmai továbbképzés követelményeit kiválóan megfelelt eredménnyel. ÁBPE továbbképzés II. szakmai továbbképzési kötelezettségét 2013. november 19. és 2015. június 4. napján teljesítette. Belső ellenőri regisztrációs száma: 5113657.

b.) **A belső ellenőrzési egység és a belső ellenőrök szervezeti és funkcionális függetlenségének biztosítása**

A belső ellenőrzés funkcionális függetlensége biztosított volt 2016. évben.

c.) **Összeférhetetlenségi esetek**

Összeférhetetlenség 2016. évben nem merült fel.

d.) **A belső ellenőri jogokkal kapcsolatos esetleges korlátozások bemutatása**

Belső ellenőri jogokkal kapcsolatos korlátozás 2016. évben nem történt.

e.) **A belső ellenőrzés végrehajtását akadályozó tényezők**

Az ellenőrzések elvégzéséhez a személyi és tárgyi feltételek rendelkezésre álltak, a belső ellenőrzési tevékenység ellátását akadályozó tényező nem volt. Az ellenőrzések során a Hivatalok és az intézmények alkalmazottai elősegítették az ellenőrzések hatékony lefolytatását, valamennyi dokumentumot, iratot az ellenőrzés kérésére rendelkezésre bocsátottak.

f.) **Belső ellenőrzési nyilvántartás**

A belső ellenőrzési vezető folyamatosan vezeti elektronikusan a Korm. rendeletben előírt nyilvántartást, azt tárgyév december 31. napján kinyomtatott, összefűzött formátumban a Martonvásári Polgármesteri Hivataljegyzője részére átadja/megküldi, aki az adott évi belső ellenőrzési dokumentumokkal együtt őrzi meg, szabályszerű, biztonságos tárolásáról gondoskodik.

g.) **Az ellenőrzési tevékenység fejlesztésére vonatkozó javaslatok**

Az ellenőrzési tevékenység fejlesztésére vonatkozó javaslatokról a vezetőséggel év közben folyamatosan konzultál a belső ellenőr.

I/3. 2016. évi tanácsadó tevékenység bemutatása

A 2016. évi tanácsadói tevékenységet az alábbi táblázat mutatja be.

|  |  |
| --- | --- |
| **Tárgy** | **Eredmény** |
| *Jogszabály módosításból eredő tennivalók.* | Ennek megvalósulásáról nem állt rendelkezésre információ. |

II. **A belső kontrollrendszer működésének értékelése ellenőrzési tapasztalatok alapján**

II/1. A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében tett fontosabb javaslatok

2016. évben a belső ellenőrzés a belső kontrollrendszer működését nem értékelte, figyelemmel arra, hogy a TKT 2016. évi ellenőrzési tervben ezen feladat nem szerepelt, így erre vonatkozó javaslatot nem tett.

A belső ellenőrzési kézikönyv alapján „kiemelt” kategóriába tartozó megállapításokat, a következtetéseket és a következtetések nyomán megfogalmazott javaslatokat, valamint az egyéb, kontrollrendszert érintő jelentős javaslatokat 2016. évben a belső ellenőrzés nem fogalmazott meg.

II/2. A belső kontrollrendszer öt elemének értékelése

2016. évben a belső ellenőrzés a belső kontrollrendszer öt elemét nem értékelte, figyelemmel arra, hogy a TKT 2016. évi ellenőrzési tervben ezen feladat nem szerepelt, így erre vonatkozó javaslatot nem tett.

**III. Az intézkedési tervek megvalósítása**

2016. évben a TKT vonatkozásában ellenőrzési vizsgálat nem történt, így intézkedési terv - készítési kötelezettség sem keletkezett.

Esztergom, 2017. február 15.

Dr. Batka Brigitta

Belső ellenőr